Publication: Magyar Közlöny
Issue: MK-1998-23 (Year: 1998, Number: 23)
Era: 1990-2004
Section: A biztosítóintézetekről és a biztosítási tevékenységről szóló 1995. évi XCVI. törvény korlátokat szab az intézményi
Paragraph Index: 120

A biztosítóintézetekről és a biztosítási tevékenységről szóló 1995. évi XCVI. törvény korlátokat szab az intézményi befektetők tartalékaiból finanszírozott befektetéseknek. Adóügyek A Tanács ajánlása, amely módosítja a Tanács jövedelemadó és nyereségadó minta konvenciójáról szóló ajánlása mellékletét [C(95)132/végleges] Észrevételek az adó minta konvencióhoz: Az 5. Cikk 6. pontjával kapcsolatban Magyarország véleménye az, hogy az ügynök — akár bizományos, akár nem — független státusszal rendelkezzen a Konvenció értelmében. Fenntartások az adó minta konvencióhoz: — A 8. Cikk szerint Magyarország csatlakozik Ausztrália és Kanada fenntartásához, amely szerint fenntartják a jogot ahhoz, hogy nemzetközi forgalomból származó nyereségként adóztathassák azt a nyereséget, amely egy adott ország egy adott helyén fedélzetre vett utasok és rakomány ugyanezen országon belül egy másik helyre történő szállításából keletkezik. — A 9. Cikkel kapcsolatban Magyarország fenntartja magának a jogot a 2. bekezdés felvételére a tárgyalásoktól függően, és csatlakozik Franciaországnak e bekezdéshez fűzött fenntartásához. — A 11. Cikkel kapcsolatban Magyarország fenntartja magának a lehetőséget a kamat forrásország általi megadóztatására. — A 12. Cikkel kapcsolatban Magyarország csatlakozik Kanada fenntartásához, mely szerint a 2. bekezdés kiegészítendő az alábbi szavakkal „ipari, kereskedelmi vagy tudományos berendezések használatáért vagy használatának jogáért”. Turizmus A Tanács határozat-ajánlása a nemzetközi turizmus politikáról [C(85)165/végső, módosítva] I. Melléklet Különvélemény a b) (i) ponthoz: Az adó- és vámmentes import keretei: 5 liter sör. II. Melléklet Észrevétel az a) ponthoz: A turisták számára vízumkötelezettség áll fenn, kivéve, ha mást ír elő Magyarország és a származási országok között megkötött nemzetközi szerződés. A vízumok a lehető legegyszerűbben és késedelem nélkül beszerezhetőek, de nem lehet garantálni, hogy a vízumkibocsátási díj nem haladja meg az adminisztrációs költségeket a kölcsönösségtől függően. Magyarország általában egyszeri belépési vízumokat ad ki, de kérésre többszöri belépésre is ad vízumot. Észrevétel a b) ponthoz: Repülőtéri illetéket kivetnek, de beépítik a jegy árába.

Source: https://magyarkozlony.hu/hivatalos-lapok/0387eb88e659b4f8afea591137ad2d1e5860a5ba/dokumentumok/97e67a6575d966d7b2ad70e80f32efc2ab658995/letoltes